รอว์คืนต่อมาเซย์นกับโอเวนส์ได้มาของานกับ GM ของรอว์ เคิร์ต แองเกิล แต่แองเกิลบอกว่ามีที่ว่างแค่ตำแหน่งเดียวเท่านั้นเลยให้ทั้งคู่เจอกันเพื่อเซ็นสัญญาสังกัดรอว์แต่ก็แพ้นับ 10 ทั้งคู่ทำให้ยังไม่มีใครได้งาน แต่อย่างไรก็ตามในสัปดาห์ต่อมาทั้งคู่ก็ได้รับการเซ็นสัญญาโดย Commissioner ของรอว์ สเตฟานี แม็กแมน ทำให้ทั้งคู่ได้เป็นสตาร์สังกัดรอว์ ในมันนีอินเดอะแบงก์ (2018)เดือนมิถุนายน หลังจากที่แพ้ให้กับบ็อบบี แลชลีย์นั้น เซย์นต้องเข้ารับการผ่าตัดกล้ามเนื้อหัวไหล่ฉีกทั้ง 2 ข้างทำให้ต้องพักการปล้ำเป็นเวลาประมาณ 10 เดือน ก่อนจะกลับมาในรอว์ 8 เมษายน 2019 โดยขึ้นปล้ำแพ้ในการชิงแชมป์อินเตอร์กับฟิน บาเลอร์ หลังแมตช์เซย์นหยิบไมค์มาพูดบอกว่าถึงแม้แฟนๆจะคิดถึงเขาแต่เขาไม่คิดถึงแฟนๆ ในรอว์ 13 พฤษภาคม เซย์นสามารถเอาชนะบรอน สโตรว์แมนไปได้โดยการช่วยเหลือจากแบรอน คอร์บินและดรูว์ แม็กอินไทร์ทำให้เซย์นได้สิทธิ์เข้าร่วมชิงกระเป๋ามันนีอินเดอะแบงก์ 2019 แทนที่ของบรอน แต่ในวันจริงเซย์นได้ถูกลอบทำร้ายทำให้เสียสิทธิ์เข้าร่วมชิงกระเป๋า ต่อมาได้มาจับคู่กับโอเวนส์อีกครั้ง เอาชนะเดอะนิวเดย์ไปได้ในศึก Stomping Grounds แต่ไม่นานก็แยกกับโอเวนส์ ในปลายเดือนสิงหาคม 2019 เซย์นได้เป็นล่ามหรือผู้จัดการให้กับแชมป์อินเตอร์อย่างชินซูเกะ นากามูระ ต่อมาได้เป็นผู้จัดการให้ซีซาโร ก่อนที่นากามูระจะเสียแชมป์ให้บรอน สโตรว์แมน ในอิลิมิเนชั่น แชมเบอร์ 2020 เซย์นสามารถคว้าแชมป์อินเตอร์เป็นเส้นแรกในค่ายหลักได้จากบรอนในแบบแฮนดิแคป 3 ต่อ 1(เซย์นร่วมทีมกับนากามูระและซีซาโร)ซึ่งยังเป็นแชมป์เส้นแรกในรอบ 5 ปีของเซย์น แต่ก็ครองได้เพียง 2 เดือนก็ต้องถูกปลดแชมป์เนื่องจากเซย์นปฏิเสธเดินทางมาปล้ำในสถานการณ์ COVID-19